Moja Oma zawsze mieli coś do zmaszkecenio. Czasym skryte w bifyju abo w szranku, a przi świyncie – na postrojonym stole, jakby czekały na skosztowani. W kapsach od Starki nieroz znojdywołech szkloki, a w biksie na bifyju kopalnioki. Mono tymu, że były yno od świynta, nojbardzij smakowały mi śliwki w czekuladzie. Słodko śliwka w ciymnyj czekuladzie zamiyniała kożdy familijny bezuch w prawdziwy fajer. Pamiyntom, że na Wilijo, jak Starka warzili moczka, pora pokrotych śliwek wciepowali do pojszczodka, coby miała taki rychtyk świonteczny smak.
szl_Latn